Бој на Пресјеку тврду више поља Никшићкога
0001    Омер-паша ситну књигу пише 
0002    У питомој варош-Подгорици, 
0003    Па је шиље на Херцеговину 
0004    До широка поља Гатачкога: 
0005    "Дервиш-пашо, царев комардару, 
0006    "А да ђе си, нигда те не било! 
0007    "Царева те сабља изгубила! 
0008    "Како ће те заиста изгубит’, 
0009    "Ако здраво у Стамболу дођем. 
0010    "Да јесмо ли вјеру уватили 
0011    "У Мостару челеби-пазару, 
0012    "Ти да идеш низ Дугу крваву, 
0013    "На Нишиће да доведеш војску, 
0014    "А ја Скадру на Бојану пођок 
0015    "Да покупим земљу Арбанију, 
0016    "Да изидем варош-Подгорици, 
0017    "На Брдима да се састанемо, 
0018    "Да на Брда снажно ударимо, 
0019    "И да Црну Гору покоримо, 
0020    "Да Николу књаза изгубимо, 
0021    "Од биљарде кршук направимо. 
0022    "Ево мене на Бјелопавлиће. 
0023    "Дочека ми Петровићу Мирко 
0024    "И његови лави изабрани, 
0025    "Напријед ми не да помакнути, 
0026    "Ни Брдима квара учинити. 
0027    "Тебе нема, ни од тебе гласа, 
0028    "Код тебе је изабрана војска 
0029    "Од нашега честитог султана. 
0030    "Брже да си на Нишиће с војском, 
0031    "Пак отоле преко Планинице, 
0032    "Те удари низ тврде Пјешивце, 
0033    "Докле сађеш крајем Зете ладне 
0034    "На ширину да се састанемо, 
0035    "Да на Зету тунбас натуримо, 
0036    "А на Брда снажно ударимо, 
0037    "Не бисмо ли Мирка потиснули." 
0038    Књига Гацку широкоме дође, 
0039    Дервиш-паши допаде на руке. 
0040    Кад видио књигу од мушира, 
0041    Ону гледа, па му другу спреми: 
0042    "Омер-паша, цареви муширу, 
0043    "Ја сам моју окупио војску, 
0044    "Излазио на Дугу крваву, 
0045    "Оградио седам паланака, 
0046    "Изгубио три српска сердара. 
0047    "Па ми удри Вукотић војвода 
0048    "Су његово дванаес војвода, 
0049    "Капетана двадес и четири, 
0050    "И остали храбри Црногорци. 
0051    "Гора ми је побуњена раја 
0052    "И пред њима војвода Јоване, 
0053    "Него друге четири војводе, 
0054    "Удрише ми на Дугу крваву, 
0055    "Цареву ми затворише џаду, 
0056    "Отеше ми рану и џебану, 
0057    "И велике коморе војничке, 
0058    "Изгубише три дијела војске, 
0059    "Обалише седам паланака, 
0060    "Отеше ми од боја топове, 
0061    "Љутом су ме уморили глади. 
0062    "Ја утекок Гацку широкоме, 
0063    "Па сам цару мазар оправио, 
0064    "Да ми војску огњевиту спреми 
0065    "Од бијела Шама и Медина, 
0066    "Кој’ не знаду што су Црногорци, 
0067    "Да ми таин и џебану спреми. 
0068    "Па сам ситне књиге растурио 
0069    "По санџаку и по мулалуку, 
0070    "На четири санџак алај-бега, 
0071    "По свој Босни и Херцеговини. 
0072    "Све Вукотић чека на Ноздрама, 
0073    "Па отоле силну војску спрема 
0074    "По санџаку уз Херцеговину, 
0075    "Пали, жари, много јада гради, 
0076    "Удари им на Рудину с војском, 
0077    "Турска им је села поробио, 
0078    "И сву Плану огњем изгорио, 
0079    "Пет хиљада плијени оваца, 
0080    "А хиљаду коња и волова, 
0081    "Дојавили на Дугу крваву. 
0082    "Па се њему мало учинило, 
0083    "Но хиљаду друга оправио, 
0084    "И пред њима двије арамбаше 
0085    "Баш од Чева Павловића Пека, 
0086    "Од Грахова Обреновић-Драга, 
0087    "Невесиња полу поробили, 
0088    "И оџаке турске опалили, 
0089    "Од Мостара џаду затворили, 
0090    "Пет стотина узели комора, 
0091    "Те довели на Дугу крваву, 
0092    "Па их Рисну њемачкоме спрема, 
0093    "Те догоне вино и ракију, 
0094    "И бешкотас љеба бијелога. 
0095    "И то му се мало учинило, 
0096    "Па призива себе капетане 
0097    "Од Цетиња Марка капетана, 
0098    "Од Његуша Ђурицу сердара, 
0099    "И од Чева Вукотића Станка, 
0100    "Од Бјелица Вукан-капетана, 
0101    "И сердара Матановић-Пера 
0102    "Од племена равније Ђеклића, 
0103    "С Пјешиваца Петковић-Николу, 
0104    "И од Цуца војводу Милоша 
0105    "С капетаном Банићем Николом, 
0106    "Од Рудина Вуковић-Голуба, 
0107    "Од Грахова Паја капетана, 
0108    "Војвода им ријеч говораше: 
0109    ""Да вас видим, соколови сиви, 
0110    ""Поведите војску од племена, 
0111    ""На Нишиће сложно ударите, 
0112    ""На војводе немојте гледати, 
0113    ""Њима су се умориле руке, 
0114    ""По табору сијекући Турке, 
0115    ""Како, браћо, заметнете кавгу, 
0116    ""Војводе ће до капије доћи, 
0117    ""Крв ће пролит’, неће зажалити." 
0118    "Капетани наред разумјеше, 
0119    "Сви једнако на ноге скочише, 
0120    "На готове коње посједоше, 
0121    "Сваки брже граду поиташе, 
0122    "Полу града ватром опалише, 
0123    "А стотину глава посјекоше, 
0124    "Пет стотина роба заробише; 
0125    "Једне посла на Цетиње књазу, 
0126    "Друге води на Дугу крваву. 
0127    "Више су ме муке забуниле, 
0128    "Ђе нам робље пишти у кавура, 
0129    "Но што ми је војска изгинула. 
0130    "Омер-паша, цареви муширу, 
0131    "Зар нијеси за то разумио? 
0132    "Но ме чека до петнаес дана, 
0133    "Док ми војска огњевита дође, 
0134    "И велика од боја котрада, 
0135    "И опет ћу Дугом нагазити, 
0136    "На Пресјеку тврду ударити, 
0137    "Јал’ ћу своју главу изгубити, 
0138    "Јал’ ћу Петру на срамоту проћи." 
0139    Брзо прође и петнаес дана, 
0140    Дервишу се окупила војска, 
0141    Све изнова бирани солдати, 
0142    И остали Херцеговци љути, 
0143    И Бошњаци на гласу јунаци, 
0144    Саставио педесет хиљада, 
0145    А стиже му рана и џебана. 
0146    Петар сједи на Пресјеку љуту. 
0147    Па дозивље Обреновић-Драга: 
0148    "Узми, Драго, неколико друга, 
0149    "Све ускока од Херцеговине, 
0150    "Брже да си Гацку широкоме, 
0151    "Те уводи Гацко и паланке, 
0152    "Ђе је Дервиш и његова војска, 
0153    "Не пушти ми низ Дугу Дервиша 
0154    "Да он ноћно у Никшиће прође, 
0155    "Да ми њега дочекамо снажно." 
0156    А у Драга поговора нема, 
0157    Но привати неколико друга, 
0158    Ето Драга Гацку широкоме. 
0159    А кад Драго до Злоступа дође, 
0160    Кад погледа низ цареву џаду, 
0161    Он угледа силу у Дервиша, 
0162    Ђе низ Дугу навалио с војском. 
0163    Таде Драго момке оправљаше 
0164    Великоме Вукотић-војводи: 
0165    "Ево Турци низ Дугу крваву, 
0166    "Утврдите метеризе бојне, 
0167    "А лијепо уредите војску, 
0168    "Ја ћу гледат’ кудије ће Турци. 
0169    "Како први заметнете кавгу, 
0170    "Дервиш ће се јаду осјетити." 
0171    Како момче Вукотићу дође, 
0172    Све војводе на совјету нађе, 
0173    Момче њима ријеч проговара: 
0174    "Да војводе, јазук вама било! 
0175    "Зар пијете у Пресјеку вино, 
0176    "Ево Дервиш низ Дугу крваву; 
0177    "Има војске педесет хиљада, 
0178    "На ноге те, соколови сиви, 
0179    "Да јуначки Турке дочекамо." 
0180    Кад је Петар гласа разумио, 
0181    Све војводе на ноге скочише, 
0182    Барјактари развише барјаке, 
0183    Человође војску поставише, 
0184    Све по реду племе до племена, 
0185    Западоше у Пресјеку тврду, 
0186    Утврдише метеризе бојне. 
0187    Мало стало много не трајало, 
0188    Помолише турски барјактари, 
0189    А за њима суварије љуте 
0190    На хатима и на парипима, 
0191    А за њима беглук регемента, 
0192    И велика сила и ордија. 
0193    Међу се их Срби упуштише, 
0194    Племена се добро исколише, 
0195    Ко ће први кавгу заметнути. 
0196    Удари им војвода Јоване 
0197    На сриједу на Пресјеку тврду, 
0198    А остала племена једнако. 
0199    Грми, с’јева, крв се пролијева, 
0200    Црногорци од боја јунаци, 
0201    Сви по једном пушке истурише, 
0202    За пламене ножа приватише, 
0203    И у Турке загон учинише, 
0204    То свијеку на буљуке Турке; 
0205    Бој се бије од јутра до мрака. 
0206    Дервиш-паши уставио војску, 
0207    Око себе метеризе гради, 
0208    Па се брани огњем од топова. 
0209    Кад у вече тавна ноћца дође, 
0210    На томе су боја раздвојили. 
0211    Почеше се купит’ Црногорци, 
0212    Вукотићу доносит’ поштење, 
0213    Од Турака главе и оружје. 
0214    Ту најпрви бјеше похитио 
0215    Од Бањана Ђурђевић Спасоје, 
0216    Донесе му од Турчина главу, 
0217    По имену Ченгијћ-Мустај-бега, 
0218    И његово свијетло оружје; 
0219    И за њиме добар јунак дође, 
0220    По имену Николићу Крсто, 
0221    Носи главу Пиводић-кадије, 
0222    И његово свијетло оружје; 
0223    И за њиме добар јунак дође 
0224    Сердар Дука од Крсца паланке, 
0225    И донесе главу и оружје 
0226    Арслан-бега тосачког бинбаше; 
0227    А за њиба навалише момци, 
0228    И доносе главе од Турака. 
0229    Ту погибе војске од Турака 
0230    Свега на број петнајес стотина. 
0231    Црногорци неки изгинуше, 
0232    Седамдесет и четири друга, 
0233    И међу њих три добра јунака: 
0234    Сердар Крсто од племена Цуца, 
0235    И од Чева Пејовић Вилипе, 
0236    Од Бјелица војвода Горчине. 
0237    Ту се двије војске раздвојише, 
0238    И уморни на конак пануше. 
0239    Док у јутро јутро освануло, 
0240    И добре му донијела гласе, 
0241    Ђе Дервиша у Пресјеку нема, 
0242    Но утеко Гацку широкоме. 
0243    Стид га није, ругат’ му се није. 

Српске епске народне песме